**Keskkonna Investeeringute Keskuse 2024.a. merekeskkonna programmi**

**Merereostustõrje ja ennetamise projekt**

**VABATAHTLIKUD MEREPÄÄSTJAD MEREREOSTUSE ENNETUSTÖÖS**

Eesti vabatahtlikud merepäästjad on aastaid olnud aktiivseteks partnerites Politsei- ja Piirivalveametile elupääste sündmustel ning loonud ka tehnilise mereabi ehk Trossi süsteemi, millega on nad võtnud täieliku vastutuse väikealuste tehnilise abi korraldmiseks.

Käesoleval ajal pakuvad vabatahtlikud koostööd ka merereostuse tõrjes ja ennetustöös.

Koostöösse on kaasatud 4 aktiivsemat merepäästeühingut (Lääne-Eesti Reservpäästerühm, Kaberneeme, Juminda ja Purtse), kes on juba pikemat aega tegelenud ka merepuhtuse teemaga ning mereranna ja väikesaarte koristamisega. Partneriteks on neil kohalikud omavalitsused (Haapsalu, Jõelähtme, Kuusalu ja Lüganuse), väikesadamate esindajad ja paadiomanikud. Koolitused ja ühisüritused on suunatud ka kooliõpilastele.

Projektis organiseeritakse praktilised koolitused pilootühingute meeskondadele ning planeeritakse ühingud varustada esmaste reostustõrjevahenditega. Vastavad õliabsorbendi komplektid, absorbeerivad matid ning isikukaitsevahendid ja tööriistade komplektid hoiustatakse plastikkaantega haagistes, mis võimaldab vahendite kiire viimise piirkonna teistesse väikesadamatesse või mererandadele. Selle varustusega saavad vabatahtlikud tegeleda lokaalse merereostuse likvideerimisega nii merel kui väikesadamates ja rannaalal. Projektis taotletavad vahendid on kogu tegevuse jaoks olulised ning asjakohased. Kuna projekti omaosaluse katavad vabatahtlikud merrepäästeühingud ise, siis ei tooks see projekt riiklikele ega kohalikele asutustele lisakohustusi.

Arvesse võttes, kui haavatav ja kui tiheda laevaliiklusega on Läänemeri, on oluline, et vabatahtlikud merepäästjad on abiks väikelaevade probleemide lahendamisel ning lokaalse merereostuse likvideerimisel merel ja väikesadamates. Märkimisväärne oleks ka ennetustöö väikesadamates. Projekti tulemusi võiks tulevikus kasutada ka teistes piirkondades.